Hlina, Alojz, poslanec NR SR (2014-09-24):
Vážená pani predsedajúca, vážené kolegyne, kolegovia, dovoľte uviesť, že prečo je potrebný. V našej krajine sa stávajú veci, skúsim to na dvoch príkladoch povedať, kvôli tej vizualizácii, aby sme si to vedeli predstaviť. Niekto by možno povedal, že tento návrh zákona v zásade chráni aj pána Borisa Kollára, aby sa nestal obeťou toho, že sa o niekoho v reštaurácii obtrie, a tá, o ktorú sa obtrie, povie, že má s ňou dieťa. Lebo to niekedy až tak vyzerá. Naozaj v našej krajine sa aj tým, ako sa veci menia, aj vzťah k hodnotám, sa stávajú určité excesy. Excesom je možno aj tento prípad, ktorý som spomenul. Ale pre našu krajinu, rozpočet, ale aj, by som povedal, určitú psychohygienu aj celkovo pre to, aby sa to dalo udržať, je jeden exces ďaleko komplikovanejší, zložitejší a nebezpečnejší pre krajinu, a to je to, čo sa stáva. A stáva sa to, ja to skúsim povedať na určitých číslach. Ak by sme to vyhodnocovali podľa krajov napríklad, aby si to ľudia vedeli predstaviť, Prešovský a Košický kraj má v zásade, zjednodušene povedané, dvakrát toľko sirôt ako ostatné kraje. Aj keď sme zohľadňovali to, že Prešovský a Košický kraj má viacej obyvateľov samozrejme ako Nitriansky. Čiže keď sme vytvorili určitý algoritmus na to, že teda počet obyvateľov, počet sirotských dôchodkov, tak pri zohľadnení tohto tak či tak vyšlo, že v týchto dvoch krajoch je veľa sirôt. Človek by sa možno nečudoval, keby tam bola vojna. Ale ja si nepamätám, však u nás to vyzerá, ako keby bola vojna stále, ale tam nebola, aspoň čo ja viem. Ak sa mýlim, ma opravte, že by tam bola. To znamená, že niekde sa stala chyba alebo niekde v niečom je chyba, hej, že v čom to súvisí. Súvisí to s čím? Že to je bližšie k Černobyľu alebo...? Viete, niekto by možno našiel nejaké korelácie s niečím, štatistické, neviem, či by sme chyby identifikovali. Ale pes je zakopaný inde. Problém je v tom, že sa našiel systém ako sa nabúrať do sociálneho systému takým spôsobom, že z neho čerpáte neoprávnene. Proste čerpáte z neho neoprávnene. A vec sa má tak, že sirota má nárok, čo je úplne logické, nikdy nespochybním, ale sirota má nárok na to, aby brala, aj aby poberala sirotský dôchodok do veku 18 rokov. U nás zákon o rodine hovorí, že vy sa rodičom stanete z manželstva, keď sa teda dieťa narodí do manželstva, alebo súhlasným vyhlásením otca, matky. Súhlasné vyhlásenie otca, matky znamená, že keď, a nechcem, aby to bolo pochopené zle, niekto, niekde sa narodí nejaké dieťa a ja poviem, že som jeho otec, a matka povie áno, on je jeho otec, pritom som ani matku nevidel, ani to dieťa nikdy nevidel (vyslovené s pobavením), tak v zmysle zákona o rodine je to tak, som sa stal rodičom. Čiže týmto súhlasným vyhlásením som sa stal rodičom. Nuž a táto skutočnosť sa zneužíva a zneužíva sa takým spôsobom, že sa vyhlasuje za otca niekto, kto to má, prepáčte za výraz, za pár, hej. Ale nie za pár z pohľadu toho, že je na vojne a strihá meter, ale už mu veľa nechýba, aby tento svet opustil. A už ani meter nestrihá a už ho ani hlava z toho nebolí, či sa tomu dieťaťu dobre vedie alebo nie, hej. To je najväčší cynizmus toho celého. Pravdou však je, že keď umrie, tak všetky jeho deti sa stávajú sirotami. No a to, žiaľ, s týmto faktom sme konfrontovaní, že nám umierajú ľudia v určitých societách, ktorí sú, súhlasným vyhlásením sa stali otcami, neviem, niekoľkých detí, ktoré sa úmrtím tohto plodného otca, ktorý sa stal otcom podľa mňa už aj vtedy, keď to ani teoreticky nebolo možné z pohľadu funkčnosti niektorých orgánov, tak sa stávajú sirotami s nárokom na poberanie sirotského dôchodku. Ja viem, že to znie hrozne, sú to hrozné veci, ale je to tak. Jeden by to nepovedal, že sa takéto niečo môže stať. Žiaľ, stáva sa, a potvrdil to koniec koncov aj sám generálny riaditeľ Sociálnej poisťovne pri svojom vystúpení, myslím, minulý týždeň, keď hovoril, že sa otcom dieťaťa stáva nie otec, ale starý otec, pre istotu. Je to fakt, ktorý musíme vyriešiť. Musíme ho, musíme nájsť riešenie proste. Nemôžme sa tváriť, teda stáva sa to, a už nič. Čo s tým? Lebo to není ani, že sa nabúra sociálny rozpočet, a tým, že sa s tým nič neudeje, tak sa to bude čoraz viacej páčiť a toho bude čoraz viac. Nebude toho menej. To bude čoraz viac. To znamená tých, počet sirôt nám bude rásť. Takýchto sirôt, hej. Tým, že je to funkčný model. Ale tam ja chcem upozorniť na obrovské sociologické škody na vedomí obyvateľstva. Lebo obyvateľstvo to vníma. Tak jak vníma invalidných, v úvodzovkách, dôchodcov na hlavu, ktorí celý deň vysedávajú na námestí v Lučenci a pokrikujú na ostatných, a všetko sú to poberatelia invalidných dôchodkov, a večer nasadnú do svojich starých bavorákov a odídu domov. A spoločnosť to vníma zle. Tak rovnako zle bude vnímať a vníma tento fakt. A to chcem upozorniť, že to sú sociologické škody na vedomí tej spoločnosti, ktoré potom majú odraz v určitom možno až sociopatickom správaní následne. A to je parketa pre psychológov, nie pre mňa. Ja som amatér v tom, ja som poľnohospodár. Ale toľko ešte aj ja si viem predstaviť, že tá bezradnosť tých ľudí, toho vnímania toho stavu potom môže nájsť, budú mať tendenciu tí ľudia hľadať riešenia tam, kde nie sú, hej. Vo voľbe niekoho, kto im nasľubuje. To poznáme, tie scenáre sa v zásade opakujú. Čiže my musíme nájsť, uchopiť ten problém cez zákon. Čím skôr, tým lepšie, čím skôr, tým menej neštandardne to bude vyzerať. Lebo čím neskôr, tým menej štandardne to bude vyzerať. Aj tento návrh zákona, my sme dlho rozmýšľali, že ako to uchopiť, cez čo to uchopiť, aby sa to nejakým spôsobom, tomu zabránilo. Nie je tých možností veľa, hej. Preto sa niekomu môže javiť aj tá formulácia relatívne kostrbatá, ale ja som človek otvorenej mysle, nechám si poradiť, keď niekto príde s nejakým iným návrhom, hej. My v tom návrhu hovoríme, že ak sa niekto stal otcom, súhlasným vyhlásením otcom viac ako, teda dieťaťa s viac ako inou ako druhou ženou v poradí, to znamená s treťou a ďalšou, a dieťaťa, tak je potrebné okrem toho súhlasného vyhlásenia ešte doložiť test DNA. Zohľadňujeme aj neoliberálny postoj teraz k manželstvu, že tam dokonca, že nieže keby to bolo viac ako s jednou ženou, čo konzervatívci by mali skôr túto predstavu, tak je tam viac ako s dvoma. Takže by malo byť toto prijaté relatívne prierezovo aj z toho pohľadu, že sa človek môže pomýliť, na prvýkrát nie vždy to vyjde. Ja ináč fandím, teda vždycky oceniť a vlastne aj trošku mierne pozávidieť tým, ktorým to vyjde na prvýkrát, a že sa im to podarí. A to je dobre. Len, žiaľ, vyzerá to, že sa to nedarí. Čiže zohľadňuje to viaceré aspekty, i keď sa to môže javiť ako relatívne zvláštna formulácia. Len, nech sa páči, nech sa páči, príďte s návrhom, ako by ste to vyriešili vy. Toto je jeden z návrhov, ktorý to dokáže uchopiť, ktorý dokáže zastaviť ten problém. Lebo ten problém je, existuje, potvrdil to generálny riaditeľ Sociálnej poisťovne, a garantujem vám, že jeho funkčnosťou, a funkčnosť tohto modelu sa objavila, že funkčnosť tohto modelu sa objavila, že to funguje, tak jeho zneužívanie bude narastať. Takže je najvyšší čas to zastaviť. Ďakujem pekne.